18/05/2021 | Administración LocalProvincial
Deputación Provincial da Coruña
Servizo de Desenvolvemento Territorial e Medio Ambiente
Resolución nº 2021/19793 de data 14/05/2021 pola que se modifica a resolución 2021/13902 de data 09/04/2021 pola se avoca a competencia para aprobar as bases reguladoras do PEL Reactiva: programa específico de apoio á hostalería e axencias de viaxe

ANUNCIO PEL-REACTIVA: PROGRAMA ESPECÍFICO DE APOIO Á HOSTALERÍA E AXENCIAS DE VIAXES RESOLUCIÓN N.º 2021/19793 DE DATA 14 DE MAIO DE 2021 POLA QUE SE MODIFICA A RESOLUCIÓN 2021/13902 DE DATA 9 DE ABRIL DE 2021 POLA SE AVOCA A COMPETENCIA PARA APROBAR AS BASES REGULADORAS DO PEL- REACTIVA: PROGRAMA ESPECÍFICO DE APOIO Á HOSTALERÍA E AXENCIAS DE VIAXES Don VALENTIN GONZÁLEZ FORMOSO, presidente da Deputación Provincial da Coruña. Visto o expediente número 22021000015277, relativo á subvención correspondente ao programa anteriormente citado, RESOLVO: 1.–Modificar a Resolución de Presidencia número 2021/13902, de data 09/04/2021, pola que se avoca a competencia para aprobar as bases reguladoras do PEL-REACTIVA: PROGRAMA ESPECÍFICO DE APOIO Á HOSTALERÍA E AXENCIAS DE VIAXES. En consecuencia: Onde di: 3.1. Requisitos comúns a persoas físicas e xurídicas. “Ter o seu domicilio fiscal nun concello da provincia da Coruña con menos de 50.000 habitantes”. Debe dicir: 3.1. Requisitos comúns a persoas físicas e xurídicas. “Ter o seu domicilio fiscal nun concello da provincia da Coruña”. Onde di: 6.2. Prazo de presentación. “O prazo de presentación de solicitudes iniciarase o día 3 de maio ás 8.00 horas, unha vez publicada a convocatoria no BOP a través da remisión da mesma á BDNS”. Debe dicir: 6.2. Prazo de presentación. “O prazo de presentación de solicitudes iniciarase o día 3 de maio ás 8.00 horas, unha vez publicada a convocatoria no BOP a través da remisión da mesma á BDNS e rematará o 21 de maio ás 14.00 horas, para os/as solicitantes con domicilio fiscal nun concello da provincia de menos de 50.000 habitantes. O 24 de maio ás 8.00 horas abrirase un novo prazo de presentación de solicitudes para todos/as solicitantes que teñan o seu domicilio fiscal nun concello da provincia da Coruña, independentemente da súa poboación, e rematará cando se esgote o orzamento ou en todo caso, o 15 de xuño, ás 14.00 horas”. Onde di: 6.3. Documentación a presentar. “Ter o domicilio fiscal nun concello da provincia da Coruña con menos de 50.000 habitantes”. Debe dicir: 6.3. Documentación a presentar. “Ter o domicilio fiscal nun concello da provincia da Coruña”. 2.–Engadir a Disposición Adicional que se indica de seguido: DISPOSICIÓN ADICIONAL 1 Coa finalidade de mellorar a xestión do PEL- REACTIVA: PROGRAMA ESPECÍFICO DE APOIO Á HOSTALERÍA E AXENCIAS DE VIAXES e cumprir o obxectivo previsto nesta convocatoria, poderán reaxustarse aspectos relativos á súa tramitación e xestión que sexan beneficiosos para os/as beneficiarios/as finais e que supoñan unha optimización dos resultados do Programa. Polo tanto, a Resolución queda: RESOLUCIÓN POLA QUE SE MODIFICA A RESOLUCIÓN 2021/13902, DE DATA 9 DE ABRIL DE 2021, POLA SE AVOCA A COMPETENCIA PARA APROBAR AS BASES REGULADORAS DO PEL REACTIVA: PROGRAMA ESPECÍFICO DE APOIO Á HOSTALERÍA E AXENCIAS DE VIAXES Don VALENTIN GONZÁLEZ FORMOSO, presidente da Deputación Provincial da Coruña. Visto o expediente número 22021000015277, relativo á subvención correspondente ao programa anteriormente citado, no que se acreditan os seguintes ANTECEDENTES Mediante Resolución desta Presidencia n.º 16643, do 30 de xullo de 2015, delegouse con carácter xeral na Xunta de Goberno a competencia para a aprobación das bases reguladoras de subvencións. Tendo en conta a necesidade dos/as beneficiarios/as de contar cos recursos do programa á maior brevidade posible e que a próxima Xunta de Goberno ten como data prevista para a súa realización o día 16 de abril de 2021. RESOLVO: 1.–Avocar a competencia que con carácter xeral foi delegada por esta Presidencia mediante Resolución n.º 16643 de 30 de xullo de 2015 na Xunta de Goberno, como excepción e considerando a urxencia na publicación da convocatoria ao inicio do exercicio 2021.2.–Aprobar as bases reguladoras do PEL REACTIVA: PROGRAMA ESPECÍFICO DE APOIO Á HOSTALARÍA E AXENCIAS DE VIAXES, do Plan de Emprego Local (PEL 2021), que se transcriben de seguido. BASES REGULADORAS DO PEL REACTIVA: PROGRAMA ESPECÍFICO DE APOIO Á HOSTALARÍA E AXENCIAS DE VIAXES, DO PLAN DE EMPREGO LOCAL No contexto socioeconómico actual, a pandemia do coronavirus COVID-19 e a súa evolución negativa poñen de manifesto que a superación da mesma aínda queda lonxe e que, ante as fortes medidas restritivas sobre as diferentes actividades económicas, sociais e culturais que estamos a vivir, resulta fundamental poñer en marcha iniciativas públicas que axuden a diminuír os efectos económicos e sociais adversos desta grave crise. O agravamento da pandemia que estamos a vivir fai que novamente nos atopemos nunha situación excepcional, na que se fai necesaria unha actuación con extrema axilidade por parte das administracións públicas e estar ao carón das persoas traballadoras e do tecido empresarial, composto na súa maioría por microempresas e por persoas traballadoras autónomas. Ante esta situación, é vontade do Goberno da Deputación da Coruña apoiar ao tecido empresarial da provincia, o mantemento da actividade económica e o emprego, así como o fortalecemento de sectores estratéxicos de desenvolvemento socioeconómico no ámbito provincial, tal e como vén facendo a través das diferentes liñas de actuación do Plan de Emprego Local, PEL. En especial o PEL- REACTIVA: Fondo de Financiamento para Reactivación Económica e Social da Deputación da Coruña, cun orzamento de 9 millóns de €, xestionados pola Deputación e os concellos de menos de 50.000 habitantes, contribúe a que as microempresas e persoas traballadoras por conta propia ou autónomas dos municipios máis pequenos, conten con máis recursos para facer fronte ás consecuencias derivadas da crise motivada pola COVID-19, contribuír á súa recuperación e viabilidade e acadar unha pronta recuperación económica. Nesta liña, a entidade provincial quere dar un paso máis e apoiar ás persoas traballadoras autónomas e microempresas de sectores dos máis afectados pola crise derivada da pandemia no ámbito da provincia, como son a hostalaría e o das axencias de viaxes. Con tal finalidade, pon en marcha un programa específico de apoio a estes sectores, que dará continuidade ó PEL- REACTIVA. Esta nova iniciativa provincial, denomínase PEL- REACTIVA: PROGRAMA ESPECÍFICO DE APOIO Á HOSTALARÍA E AXENCIAS DE VIAXES, enmarcada no Plan de Emprego Local da Deputación da Coruña. O Programa ten como finalidade facilitar medios económicos necesarios a sectores económicos da provincia dos máis castigados pola crise socioeconómica derivada da pandemia orixinada pola crise da COVID-19, como son o sector hostaleiro e as axencias de viaxes, por ter a obriga de pechar de xeito prolongado e con menos oportunidades de retomar e recuperar a súa actividade. O Programa quere contribuír a facer fronte ás consecuencias desta crise e paliar o seu impacto económico e social sobre as microempresas e persoas traballadoras por conta propia ou autónomas dos municipios da provincia da Coruña. A Deputación da Coruña, aínda que xa viña favorecendo a estes sectores no marco das liñas de axuda do Plan de Emprego Local moito antes da declaración da pandemia COVID-19, a través de axudas ao investimento en bens inventariables e a contratación e mantemento de persoas nas empresas da provincia, no 2020, ante a declaración da pandemia, reforza máis que nunca, o apoio ás empresas cun esforzo orzamentario sen precedentes, materializados na liña PEL-REACTIVA xestionada directamente polos concellos de menos de 50.000 Habitantes. Por isto, ponse en marcha o PROGRAMA ESPECÍFICO DE APOIO Á HOSTALARÍA E ÁS AXENCIAS DE VIAXES, co obxecto de contribuír ao mantemento da actividade económica e a reactivación destes sectores, importantes na provincia como xeradores de emprego e de riqueza. Base 1.–DENOMINACIÓN, FINANCIAMENTO E LIÑAS XERAIS DA TRAMITACIÓN.1.1. Denominación. O presente programa denomínase PEL- REACTIVA: PROGRAMA ESPECÍFICO DE APOIO Á HOSTALARÍA E ÁS AXENCIAS DE VIAXES, integrado no Plan de Emprego Local da Deputación da Coruña para o período 2021. Os seu obxectivo principal é a reactivación e o mantemento da actividade económica e do emprego nestes sectores estratéxicos de desenvolvemento socioeconómico na provincia, como son o sector da hostalaría e o das axencias de viaxes, que están a verse gravemente afectados pola crise derivada da pandemia.1.2. Financiamento. A dotación do PEL-REACTIVA: Programa específico de apoio á hostalaría e ás axencias de viaxes, ascenderá á cantidade de 9.000.000,00 €, financiándose con fondos propios da Deputación da Coruña 1. A dotación orzamentaria para este programa específico está incluída no expediente provincial de modificación de créditos n.º 1/2021 nas aplicacións orzamentarias 0520/24102/46201 e 0520/24102/479 polo que utilizará o nivel de vinculación xurídica.1.3. Liñas xerais de tramitación. A xestión destas axudas suxeitarase aos principios de publicidade, concorrencia, transparencia, obxectividade, igualdade e non discriminación, así como á eficacia no cumprimento de obxectivos, economía e de eficiencia na asignación equitativa dos recursos públicos, tal como sinala o artigo 31.2 da Constitución. As presentes bases publicaranse no BOP e posteriormente publicarase tamén a convocatoria no BOP, a través da remisión da mesma á Base de Datos Nacional de Subvencións (BDNS). Toda a tramitación deste programa realizarase de maneira telemática (a través da plataforma SUBTeL), resultándolle aplicable a todas as fases do procedemento: solicitude, concesión, xustificación, desistencia e renuncia, incluíndo en cada unha delas as notificacións e as comunicacións, os requirimentos de información e emenda de deficiencias, así como os envíos de documentación que sexan necesarios para tramitar os expedientes. A Presidencia da Deputación resolverá a concesión, que se lle notificará aos interesados conforme ao disposto no artigo 40 da Lei 39/2015, do 1 de outubro, de procedemento administrativo común das administracións públicas,. A notificación será individualizada e realizarase de conformidade co establecido nos artigos 41 a 46 da dita lei 39/2015. Base 2.–OBXECTO E FINALIDADE. O obxecto do PEL-REACTIVA: Programa específico de apoio á hostalaría e ás axencias de viaxes, é o mantemento da actividade económica nos sectores da hostalaría e das axencias de viaxe da provincia, ambos os dous gravemente afectados pola crise socioeconómica derivada da pandemia orixinada pola crise da COVID-19, Base 3.–PERSOAS BENEFICIARIAS. Este programa vai dirixido ás persoas traballadoras por conta propia ou autónomas e as microempresas, calquera que sexa a súa forma xurídica, que figuren dadas de alta no IAE, con anterioridade ao 1 de xaneiro de 2021, en calquera dos epígrafes das agrupacións 67 (bares e restaurantes), 68 (hospedaxe), grupo 755 (axencias de viaxe) e epígrafe 969.1 (salas de festa e discotecas), pertecentes á Sección 1.ª das tarifas de dito imposto aprobadas por R. D. Lexislativo 1.175/1990, do 28 de setembro.3.1. Requisitos comúns a persoas físicas e xurídicas. As persoas físicas ou xurídicas solicitantes deberán cumprir cos seguintes requisitos, con anterioridade ao 1 de xaneiro de 2021:  Ter o seu domicilio fiscal nun concello da provincia da Coruña.  Estar dadas de alta nalgún(s) dos epígrafes do IAE indicados na Base 3, segundo figure no seu Certificado de Situación Censual actualizado.  Estar dado de alta no Réxime Especial de Traballadores Autónomos (RETA) ou en calquera outro réxime especial por conta propia da Seguridade Social, no caso de persoas físicas.  Non atoparse incursas en ningunha das circunstancias recollidas no artigo 13.2 da Lei 38/2003, do 17 de no-vembro, xeral de subvencións. Para os efectos destas bases, para a consideración de microempresa atenderase ao indicado no anexo I do Regulamento (UE) 651/2014, da Comisión, do 17 de xuño de 2014, polo que se declaran determinadas categorías de axuda compatibles co mercado interior en aplicación dos artigos 107 e 108 do Tratado, publicado no Diario Oficial da Unión Europea (DOUE) L 187, do 26 de xuño de 2014, segundo o cal a categoría de microempresa está constituída por aquelas empresas que ocupan a menos de 10 persoas e cuxo volume de negocios anual ou balance xeral anual non excedan de 2 millóns de €. Exclusións: Non poderán ser solicitantes as persoas traballadoras autónomas ou microempresas, que teñan sido beneficiarias das axudas PEL-REACTIVA: Fondo de Financiamento para a Reactivación Económica e Social da Provincia da Coruña. Non poderán ser solicitantes as agrupacións de persoas físicas ou xurídicas, as comunidades de bens ou calquera outro tipo de unidade económica ou patrimonio separado, carentes de personalidade xurídica propia. Tampouco poderán ser solicitantes da axuda, as asociacións, autónomos colaboradores e as corporacións de dereito público (Confrarías.). Os/as socios/as ou accionistas dunha sociedade non poderán solicitar subvención a nivel individual se xa a presentaron como parte da sociedade. Base 4.–CONTÍAS E COMPATIBILIDADE. O importe a recibir terá unha contía fixa de 1.500 € por persoa beneficiaria que cumpra os requisitos. Este programa é compatible con calquera outro programa ou axuda concedida por entidades públicas ou privadas para a mesma finalidade.1. Réxime de minimis. As axudas do Plan de Emprego Local quedan sometidas ao réxime de minimis en todas as súas liñas: A axuda total de minimis concedida a unha única empresa non excederá de 200.000 € durante os tres últimos exercicios fiscais.2. Marco nacional temporal. A axuda global que unha empresa poida percibir ao amparo do Marco nacional temporal II e, en xeral, ao do resto dos marcos nacionais temporais e ao do Marco temporal relativo ás medidas de axuda estatal destinadas a apoiar a economía no contexto do actual brote de COVID-19, recollido na Comunicación da Comisión Europea do 19 de marzo de 2020 (2020/C 91 I/01) (DOUE do 20 de marzo), e as súas posteriores modificacións, en forma de subvencións directas, vantaxes fiscais e de pagamento ou outras formas, como anticipos reembolsables, garantías, préstamos e capital, todas elas antes de impostos e outras retencións, non poderá superar os 800.000 € no exercicio fiscal en curso. Base 6.–FORMA, PRAZOS E DOCUMENTACIÓN DA SOLICITUDE.6.1. Forma. As persoas interesadas en participar na convocatoria PEL REACTIVA: Programa específico de apoio á hostalaría e ás axencias de viaxes, deberán presentar a correspondente solicitude, a través do apartado correspondente á convocatoria da plataforma telemática SUBTeL (na páxina web https://sede.dacoruna. gal/subtel/), mediante a sinatura dixital da persoa física ou do representante legal da persoa xurídica, cubrindo os campos da solicitude e presentando toda a información que sexa requirida. A presentación telemática producirá plenos efectos xurídicos, sempre que a solicitude sexa enviada dentro do prazo establecido. Para presentar a solicitude de maneira telemática é imprescindible que o/a solicitante, no caso de persoas físicas, e o representante legal da entidade, cando se trate de persoas xurídicas, dispoñan de sinatura electrónica. En todo caso, teranse por non presentadas aquelas solicitudes rexistradas en formato papel e/ou as que habéndose rexistrado na plataforma, non presenten solicitude de ningunha axuda. Non se admitirá máis dunha solicitude por entidade. Considérase unha soa entidade todas aquelas nas que os/as socios/as, administradores/as ou membros da xunta directiva sexan comúns nunha porcentaxe superior ao 50% ás vinculadas nos termos establecidos na Lei xeral de subvencións e nas súas normas de desenvolvemento, así como as que puidesen encaixar no concepto de grupo nos termos dispostos no Código de Comercio. No caso de presentación de varias solicitudes só se terá en conta a última presentada, que deixará sen efecto e anulará todas as anteriores. A presentación dunha declaración responsable falseando as condicións requiridas para a concesión dunha subvención ou ocultando as circunstancias que a impedisen ou limitasen, poderá ter a consideración dunha infracción moi grave nos termos da Lei 9/2007, do 13 de xuño, de subvencións de Galicia, coas posibles consecuencias sancionadoras e de reintegro da subvención percibida, nos termos que se recollen na dita norma A estes efectos terase presente o réxime xurídico da declaración responsable previsto no artigo 69 da Lei 39/2015, do 1 de outubro, do Procedemento administrativo común das Administracións Públicas. En calquera caso, considerarase como falseamento ou ocultación das circunstancias o incumprimento do compromiso de manter os requisitos necesarios para ter dereito ao cobro da subvención, a falta de documentación que o acredite e o incumprimento da obriga de comunicar que se deixaron de cumprir os requisitos esixibles, no prazo sinalado nestas bases. Non axustarse aos termos desta convocatoria, así como a ocultación de datos, a súa alteración ou calquera outra alteración da información será causa de desestimación da solicitude, sen prexuízo do disposto nos artigos 54 a 56 da Lei 9/2007, do 13 de xuño, de subvencións de Galicia. Os datos persoais obtidos neste procedemento serán tratados, na súa condición de responsable, pola Deputación da Coruña coa finalidade de levar a cabo a tramitación administrativa que derive da xestión deste procedemento. O tratamento dos datos baséase no cumprimento dunha misión de interese público. Con todo, determinados tratamentos poderán fundamentarse no consentimento das persoas interesadas. Os datos serán comunicados ás administracións públicas no exercicio das súas competencias, cando sexa necesario para a tramitación e resolución dos seus procedementos ou por obriga legal. As persoas interesadas poderán exercer os dereitos de acceso, rectificación, supresión, oposición, limitación ao tratamento e portabilidade dos datos a través da sede electrónica da Deputación dá Coruña ou presencialmente nos lugares e rexistros establecidos na normativa reguladora do procedemento administrativo común. Para facilitar o exercicio dos dereitos, a Deputación pon á súa disposición un modelo de solicitude. (https://www.dacoruna. gal/documentacion/impresos-oficiais). 6.2. Prazo de presentación. O prazo de presentación de solicitudes iniciarase o día 3 de maio ás 8.00 horas, unha vez publicada a convocatoria no BOP a través da remisión da mesma á BDNS e rematará o 21 de maio ás 14.00 horas, para os/as solicitantes con domicilio fiscal nun concello da provincia de menos de 50.000 habitantes. O 24 de maio ás 8.00 horas abrirase un novo prazo de presentación de solicitudes para todos/as solicitantes que teñan o seu domicilio fiscal nun concello da provincia da Coruña, independentemente da súa poboación, e rematará cando se esgote o orzamento ou en todo caso, o 15 de xuño ás 14.00 horas.6.3. Documentación a presentar. No momento da solicitude os solicitantes deberán subir á plataforma telemática SUBTeL a seguinte documentación:  Certificado de Vida laboral do/a autónomo/a onde conste a data de alta no RETA (no caso de que o solicitante sexa persoa física)  Certificado de situación censual da Axencia Estatal Tributaria, actualizado a efectos de determinar a data de inicio da actividade.  Información de datos bancarios: a) Persoas físicas que actúen no seu propio nome: designación de conta bancaria (código IBAN ou CCC). b) Persoas físicas que actúen a través de representante e persoas xurídicas: certificación bancaria ou documento de banca electrónica que conteña a seguinte información: – Nome ou razón social. – CIF/NIF – Identificación da conta bancaria (código IBAN/CCC). Na propia solicitude, as persoas solicitantes deberán declarar de xeito responsable o cumprimento de todos os requisitos esixidos nas bases reguladoras con anterioridade ao 1 de xaneiro de 2021, así como o cumprimento dos compromisos e obrigas das persoas beneficiarias:  Ter o domicilio fiscal nun concello da provincia da Coruña.  Desenvolver a súa actividade económica nalgún(s) dos epígrafes do IAE indicados na Base 3, con anterioridade ao 1 de xaneiro de 2021, segundo figure no seu Certificado de Situación Censual actualizado.  Non ter sido beneficiario/a das axudas PEL-REACTIVA: Fondo de Financiamento para a Reactivación Económica e Social da provincia da Coruña.  Non atoparse incursa en ningunha das circunstancias recollidas no artigo 13.2 da Lei 38/2003, do 17 de novembro, xeral de subvencións.  No caso de persoa física, estar de alta no RETA ou en calquera outro réxime especial por conta propia da Seguridade Social con anterioridade ao 1 de xaneiro de 2021, segundo figura no seu Certificado de Vida Laboral actualizado.  Non estar afectada polos límites establecidos no réxime de “minimis” ao que se acollen estas axudas.  Non estar afectada polo Marco Nacional Temporal II, e en xeral, ao do resto dos marcos nacionais temporais e ao do Marco temporal relativo ás medidas de axuda estatal destinadas a apoiar a economía no contexto do actual brote de COVID-19.  No caso de ser beneficiario/a da subvención, comprométese a cumprir todos os compromisos e obrigas recollidos nestas bases.  Aceptar a subvención que se lle poida conceder, manifestación que se entenderá realizada coa presentación da solicitude. Os anexos correspondentes a este programa, se os houbese, estarán dispoñibles e poderán ser descargados na plataforma telemática SUBTeL no momento de presentación da solicitude. Base 7.–PROCEDEMENTO DE CONCESIÓN E PAGO. A concesión, recoñecemento da obriga e orde de pagamento a prol das persoas beneficiarias do programa realizarase nun único acto administrativo, mediante resolución da Presidencia da Deputación, previa comprobación pola unidade xestora da concorrencia na persoa ou entidade solicitante dos requisitos sinalados nestas bases, ata o esgotamento do crédito orzamentario aprobado. Deste xeito, o procedemento de concesión establecido para este programa non ten a consideración de concorrencia competitiva, de acordo co disposto no artigo 19.2 da Lei 9/2007, do 13 de xuño, de subvencións de Galicia, dado que polo obxecto e pola finalidade da subvención non resulta necesario realizar a comparación e prelación das solicitudes presentadas nun único procedemento. A concesión realizarase pola comprobación da concorrencia na persoa ou entidade solicitante dos requisitos sinalados nestas bases ata o esgotamento do crédito orzamentario aprobado. En aplicación dos principios de eficacia e eficiencia na asignación e utilización dos recursos públicos establecidos na Lei de subvencións de Galicia e sendo unha convocatoria de concorrencia non competitiva, a concesión resolverase por orde de rexistro de entrada das solicitudes completas presentadas. Naqueles supostos en que se lles requira aos solicitantes a emenda de erros ou omisións na solicitude ou documentación presentada, ou se presenten documentos posteriores, entenderase por rexistro de entrada da solicitude presentada a data en que tal requirimento estivese correctamente atendido. No caso de que a unidade xestora detecte calquera deficiencia referida a súa solicitude ou documentación achegada, realizará requirimento á persoa solicitante, para que a emende a través da plataforma SUBTeL, dispoñendo dun prazo de 10 días naturais para aceptar a notificación e 10 días hábiles desde a esta aceptación para a corrección das deficiencias requiridas. No caso de que o/a solicitante non emende neste prazo, teráselle por desistido da súa solicitude. A resolución de concesión e pago comprenderá a identificación da persoa beneficiaria, a contía da subvención e as obrigas que lle correspondan por tal condición. A resolución de concesión e pago emitirase atendendo á documentación acreditativa do cumprimento dos requisitos presentada na solicitude, así como ás manifestacións contidas nas declaración responsable recollidas no propio formulario da mesma, subscrita pola persoa que a realiza, baixo a súa responsabilidade e coas repercusións que ten a súa falsidade reguladas na Lei 9/2007, de subvencións de Galicia. Tendo en conta que os requisitos para ser persoa beneficiaria deben cumprirse con anterioridade ao 1 de xaneiro de 2021 e que os compromisos asumidos pola persoa beneficiaria se recollen na Base 8.ª, non é necesaria a aceptación expresa ou tácita da resolución regulada no artigo 21.5 da Lei 9/2007, de subvencións de Galicia, ao terse aceptado coa presentación da solicitude. No suposto, de ser o caso, de esgotamento do crédito, e de acordo co disposto no artigo 31.4 da Lei 9/2007, do 13 de xuño, de subvencións de Galicia, mediante resolución da Presidencia publicarase o esgotamento das partidas orzamentarias asignadas no Boletín Oficial da Provincia co texto íntegro da resolución denegatoria por esgotamento de crédito, con indicación de que esta resolución esgota a vía administrativa e contra ela cabe interpor recurso contencioso-administrativo ou poderá formularse, con carácter potestativo, recurso de reposición, de acordo co disposto no artigo 52.1 da Lei 7/85, do 2 de abril, de Bases de Réxime local. A resolución de concesión e pago notificarase aos interesados segundo o previsto no artigo 40 da Lei 39/2015, do 1 de outubro, do procedemento administrativo común e de conformidade co establecido nos artigos 41 a 46 da referida Lei 39/2015. Base 8.–COMPROMISOS E OBRIGAS. Son obrigas das persoas ou entidades beneficiarias das subvencións as sinaladas no artigo 11 da Lei 9/2007, do 13 de xuño, en especial, as seguintes:  Cumprir con todos os requisitos indicados nestas bases, manter a mesma forma xurídica da entidade solicitante e a actividade económica durante alomenos dous meses, contados a partir da concesión e pago da achega provincial.  Declarar no momento de presentación da solicitude que non presenta máis dunha solicitude por entidade, persoa física (autónomo/a) ou entidade vinculada. No caso de que a solicitante sexa unha persoa física, declaración de que non forma parte dunha sociedade que realiza outra solicitude na presente convocatoria.  Non estar nin ter estado incurso en expediente de regulación de emprego ou despedimento improcedente, nin en ningunha das circunstancias previstas no artigo 10 da Lei 9/2007, do 13 de xuño, de Subvencións de Galicia, nos últimos 5 anos anteriores á data de publicación da convocatoria no BOP.  Autorizar á Deputación para obter as certificacións acreditativas de que se atopa ao corrente nas súas obrigas coa Facenda Pública, Seguridade Social e Deputación da Coruña antes da realización do pago.  Cumprir coa normativa de “minimis” e declarar ao presentar a solicitude que non supera os límites establecidos en dita normativa para o seu sector.  Cumprir co Marco Nacional Temporal.  Comunicar de inmediato a través da Plataforma de tramitación telemática SUBTeL calquera modificación que puidese afectar a algún dos datos recollidos na solicitude inicial realizada, para a valoración do caso por parte da Unidade Xestora do programa.  Conservar os documentos xustificativos da aplicación da subvención recibida, incluídos os documentos electrónicos, que poidan ser obxecto das actuacións de comprobación e control durante o período establecido, en cada caso, pola lexislación vixente sobre a materia.  Dar o seu consentimento ao tratamento de datos de carácter persoal e a súa publicación de acordo con a lexislación vixente en materia de protección de datos de carácter persoal.  Dar publicidade ao carácter público do financiamento da actividade realizada, colocando un cartel con información sobre a axuda dun tamaño mínimo de 210 x 297mm en posición horizontal en cartón pluma plastificado ou similar, en lugar visible para o público no espazo de traballo ou, en caso de carecer deste, nun lugar relacionado coa actividade empresarial. Debe figurar expresamente o logotipo da Deputación da Coruña e o do Plan de Emprego Local. O único logotipo válido é o que estará dispoñible na páxina web do Plan de Emprego Local.  O mesmo tipo de publicidade realizarase nun lugar preferente da páxina web da empresa, de existir esta nun tamaño adaptado a estes.  Esta obriga extenderase dende a data de concesión e pago e ata polo menos seis meses.  Comprometerse a achegar canta información lle sexa requirida en todo o proceso e na comprobación de e control, que poderá efectuar a Deputación da Coruña, así como outras comprobacións e control financeiro que poidan realizar os órganos de control competentes, tanto nacionais como comunitarios, internos ou externos.  Autorizar á Deputación a consultar os datos fiscais relacionados coa súa actividade empresarial. A constatación do incumprimento dos requisitos necesarios ou das obrigas asumidas como consecuencia da concesión da subvención, así como a falsidade documental, poderá dar lugar á extinción do dereito ao seu goce ou á modificación da resolución de concesión, ao reintegro das cantidades percibidas e, no seu caso, á incoación do correspondente expediente sancionador conforme ao previsto na Lei 38/2003, do 17 de novembro, Xeral de Subvencións así como cantas responsabilidades de todo orde poidan derivarse. Base 9.–INCUMPRIMENTOS E SANCIÓNS. O incumprimento dos prazos na presentación das solicitudes de axuda ou da emenda da documentación correspondente se procedese, suporá a exclusión do proceso para o outorgamento da subvención. O/a beneficiario/a poderá realizar unha autoliquidación para devolver voluntariamente as cantidades a reintegrar, sen prexuízo da tramitación do preceptivo expediente de reintegro. Base 10.–CAUSAS EXCEPCIONAIS.10.1. Desistencia ou renuncia á subvención. Unha vez presentada a solicitude e antes da concesión, as persoas ou entidades solicitantes, poderán desistir da súa petición. A desistencia realizarase por escrito mediante a presentación do modelo correspondente que estará dispoñible na plataforma SUBTeL. Unha vez notificada a resolución definitiva de concesión da subvención polo órgano competente, as entidades beneficiarias poderán renunciar á subvención por circunstancias excepcionais debidamente xustificadas axustándose ao modelo que estará dispoñible na plataforma SUBTeL.10.2. Reintegro. A persoa beneficiaria poderá renunciar á parte da subvención non aplicada e realizar a autoliquidación e devolución das posibles cantidades indebidamente percibidas ou ás que estivese obrigado a reintegrar. Este suposto de devolución voluntaria da subvención resultará de aplicación en calquera momento.10.3. Supostos de declaración de estado de alarma pola pandemia COVID-19 e empresas con ERTE: Dada a situación excepcional provocada pola COVID-19, o órgano concedente poderá ampliar os prazos recollidos nestas bases. Neste caso procederase á publicación dos novos prazos na páxina web do Plan de Emprego Local https://emprego.dacoruna. gal/ Base 11.–NORMATIVA DE APLICACIÓN. Para todo o non previsto nestas bases será de aplicación a normativa seguinte:  Lei 39/2015, do 1 de outubro, do procedemento administrativo común das Administracións Públicas.  Lei 7/1985, do 2 de abril, reguladora das Bases do Réxime Local.  Lei 29/1998, do 13 de xullo, reguladora da Xurisdición Contencioso-administrativa.  Lei 38/2003, do 17 de novembro, xeral de subvencións.  Lei 9/2007, do 13 de xuño, de subvencións de Galicia.  Real Decreto 887/2006, do 21 de xullo, polo que se aproba o Regulamento da Lei 38/2003, do 17 de novembro, xeral de subvencións.  Bases de execución do orzamento da Deputación da Coruña, vixentes no momento da concesión.  Ordenanza Xeral de subvencións e transferencias da Deputación provincial da Coruña.  Regulamento (UE) n.º 1407/2013, da Comisión, do 18 de decembro, relativo á aplicación dos artigos 107 e 108 do Tratado de funcionamento da Unión Europea ás axudas de minimis (DOUE L 352, do 24 de decembro).  Marco temporal relativo ás medidas de axuda estatal destinadas a apoiar a economía no contexto do actual brote de COVID-19, recollido na Comunicación da Comisión Europea do 19 de marzo de 2020 (2020/C 91 I/01) (DOUE do 20 de marzo), e as súas posteriores modificacións  Lei orgánica 3/2018, do 5 de decembro, de Protección de datos persoais e garantía de dereitos dixitais. Así mesmo, aplicaranse todas aquelas normas legais ou regulamentarias, que conteñan prescricións relativas ás subvencións ou sexan susceptibles de producir efectos no dito ámbito. A interpretación e resolución das dúbidas que puideran xurdir na tramitación do Programa, resolveranse pola Presidencia da Deputación, previo informe da Secretaría e da Intervención. DISPOSICIÓN ADICIONAL 1 Coa finalidade de mellorar a xestión do PEL-REACTIVA: PROGRAMA ESPECÍFICO DE APOIO Á HOSTALERÍA E AXENCIAS DE VIAXES e cumprir o obxectivo previsto nesta convocatoria, poderán reaxustarse aspectos relativos á súa tramitación e xestión que sexan beneficiosos para os/as beneficiarios/as finais e que supoñan unha optimización dos resultados do Programa A Coruña, 14 de maio de 2021. O presidente O secretario Valentín González Formoso José Luis Almau Supervía